《九江赠冯地官》
明代·邵宝

东曹故人东道主，今雨相逢如旧雨。江边新阁速我登，坐阅千帆集烟渚。

百年榷政如江风，倏平忽险胡能同。平涵云日浴凫鹭，险鼓雷雨腾蛟龙。

我行观风四经此，野有歌谣民有史。燕南楚北天茫茫，青眼高歌对吾子。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。